 Rut 1  O wee ruo noge ọ bụ ndị ikpe na-ekpe ikpe na ụnwụ dara nala Izrel, otu nwoke wee si na Betlehem nke dị na Juda gawa nala Moab ka ha biri dị ka ọbịa, ya na nwunye ya na ụmụ ya ndị ikom abụọ.Aha nwoke ahụ bụ Elimelek, aha nwunye ya bụ Neomi, aha ụmụ ya ndị ikom abụọ bụ Malọn na Kilịọn, ha bụ ndị Efrata si Betlehem nke dị na Juda. E mesịa, ha rutere nala Moab wee biri nebe ahụ.Ka oge na-aga, Elimelek bụ di Neomi nwụrụ, o wee fọdụzie ya na ụmụ ya ndị ikom abụọ.E mesịa, ndị ikom ahụ lụrụ nwaanyị, bụ ndị inyom Moab. Aha otu bụ Ọpa, aha nke ọzọ abụrụ Rut. Ha wee biri nebe ahụ ruo ihe dị ka afọ iri.Ka oge na-aga, ha abụọ, Malọn na Kilịọn, nwụkwara, nwaanyị ahụ wee gbara aka ụmụ ya abụọ, gbarakwa aka di.O wee bilie, ya na ndị nwunye ụmụ ya, wee si nala Moab lawa, nihi na ọ nọwo nala Moab nụ na Jehova echewo ihu ya nebe ndị ya nọ site ninye ha nri.O wee si nebe ahụ o biri lawa, ya na ndị nwunye ụmụ ya abụọ, ha nọ na-aga nụzọ ka ha laghachi nala Juda.Nikpeazụ, Neomi gwara ndị nwunye ụmụ ya abụọ, sị: Lawanụ, laghachinụ, onye nke ọ bụla nụlọ nne ya. Ka Jehova gosi unu obiọma, dị nnọọ ka unu gosiri ya ndị ikom ahụ nwụrụ anwụ nakwa mụ onwe m.Ka Jehova nye unu onyinye, ka onye ọ bụla nime unu nwetakwa ebe izu ike nụlọ di ya. O wee susuo ha ọnụ, ha wee malite ịkwa ákwá nolu dara ụda.Ha wee na-asị ya: Ee e, anyị ga-eso gị laghachikwuru ndị gị.Ma Neomi sịrị: Laghachinụ, ụmụ m. Gịnị mere unu ga-eji soro m? M ka nwere ụmụ nwoke nafọ m, hà ga-aghọ di unu?Laghachinụ, ụmụ m, lawanụ, nihi na emewo m agadi nke ukwuu ịlụ di. M sịgodị na m nwere olileanya na m ga-alụ di nabalị a nakwa na m ga-amụrịrị ụmụ ndị ikom,ùnu ga-anọ na-eche ha ruo mgbe ha tolitere? Ùnu ga-anọrọ nalụghị di nihi ha? Ee e, ụmụ m, nihi na ọ na-ewute m nke ukwuu nihi unu, na Jehova esetịpụwo aka ya megide m.Ha wee bewe ákwá ọzọ nolu dara ụda, e mesịa, Ọpa susuru nne di ya ọnụ. Ma Rut rapaara ya nahụ.O wee sị: Lee! Nwunye nwanne di gị nke di ya nwụrụ alakwuruwo ndị ya na chi ya. Soro nwunye nwanne di gị lawa.Rut wee sị: Arịọla m ka m hapụ gị, ka m kwụsị iso gị; nihi na ebe ị gara ka m ga-aga, ebe ị ga-arahụ ka m ga-arahụ. Ndị gị ga-abụ ndị m, Chineke gị ga-abụkwa Chineke m.Ebe ị nwụrụ ka m ga-anwụ, ọ bụkwa nebe ahụ ka a ga-eli m. Ka Jehova mee m otú a, ka ọ tụkwasịkwa ihe na ya ma ọ bụrụ na ọ bụghị naanị ọnwụ ga-ekewa mụ na gị.Mgbe ọ chọpụtara na o kpebisiri ike iso ya, ọ kwụsịrị ịsị ya lawa.Ha abụọ wee na-aga ruo mgbe ha rutere Betlehem. O wee ruo na ngwa ngwa ha batara Betlehem, obodo ahụ dum malitere ịgba ghara ghara nihi ha, ndị inyom nọkwa na-asị: Onye a ọ bụ Neomi?Ọ na-agwakwa ndị inyom ahụ, sị: Unu akpọla m Neomi. Kpọwanụ m Mera, nihi na Onye Pụrụ Ime Ihe Niile emewo m ihe obi ilu dị ukwuu.Aka m juru eju mgbe m pụrụ, ma Jehova emewo ka m gbara aka lọta. Gịnị mere unu ji akpọ m Neomi, ebe ọ bụ na Jehova ewedawo m ala, Onye Pụrụ Ime Ihe Niile akpatawokwara m ọdachi?Otú a ka Neomi si lọta, Rut, nwaanyị Moab, bụ nwunye nwa ya, so ya mgbe o si nala Moab na-alọta; ha wee rute Betlehem noge a malitere iwe ọka bali nubi. 